ข่าวร้ายเริ่มคลาย รอวันมังกรผงาด
29 มิถุนายน 2565

ข่าวร้ายเริ่มคลาย รอวันมังกรผงาด
แม้ที่ผ่านตลาดจีนจะเป็นหนึ่งตลาดที่เหมือนเป็นฝันร้ายของนักลงทุน แต่ในวันที่มืดมนก็ย่อมมีวันที่สดใส จีนจึงยังเป็นจุดหมายของนักลงทุนเสมอ เพียงแต่นักลงทุนต้องฝึกจิตใจให้แข็งแกร่งเพื่อรับความผันผวนและรอวันที่ตลาดมังกรกลับมาผลงาดอีกครั้ง
ภาพรวมตลาดในช่วง 52 สัปดาห์ที่ผ่านมา (As of 28/06/2022)
หากจะพิจารณาภาพรวมของตลาดหุ้นจีนผ่านดินใหญ่ (China Mainland) หรือหุ้นจีน A-Shares ซึ่งเป็นหุ้นของบริษัทที่จดทะเบียนและทำธุรกิจหลักในประเทศจีน เน้นการบริโภคภายในประเทศเป็นหลัก นักลงทุนสามารถพิจารณาจากแนวโน้มของดัชนีของจีนอย่าง Shanghai Stock Exchange Composite Index (SSE Index) ซึ่งเป็นดัชนีรวบรวมหุ้นจีนทั้ง SSE 180 (หุ้น Top 180), SSE 50 (หุ้น Top 50) และ SSE Mega-Cap (หุ้น Top 20) รวมถึง CSI 300 Index (หุ้น Top 300) ที่ผ่านมาในรอบ 52 สัปดาห์ ดัชนีปรับตัวลดลง -6.30% ขณะที่ดัชนี MSCI AC Asia Pacific Index ปรับตัวลดลงกว่า -22.85% ในช่วงเวลาเดียวกัน ซึ่งถือว่าแข็งแกร่งเมื่อเทียบกับภาพรวมของตลาดในเอเซียแปซิฟิก
China AMC CSI 300 Index ETF (3188 HK)
China AMC CSI 300 Index ETF – เป็นกองทุน ETF ที่จดทะเบียนซื้อขายในตลาดหลักทรัพย์ฮ่องกง (Hong Kong Exchange) โดยมุ่งหวังในการสร้างผลตอบแทนให้ใกล้เคียงกับดัชนี CSI 300 ซึ่งดัชนีประกอบไปด้วยหุ้นจีน A-Shares 300 หุ้น (เป็นหุ้นที่จดทะเบียนอยู่ที่ Shanghai Stock Exchange และ Shenzhen Stock Exchange) ซึ่งเป็นหุ้นที่เน้นการบริโภคภายในประเทศจีน อาทิ Kweichow Moutai เหล้าขาวชื่อดัง, Ping An Insurance, BYD, CATL เป็นต้น (หุ้นจีนที่เน้นการบริโภคในประเทศจะลดความเสี่ยงจากปัจจัยลบในกรณีพิพาทระหว่างจีนและสหรัฐอเมริกา และกฏหมายควบคุมการผูกขาดของกลุ่มเทคโนโลยีในจีน นอกจากนี้ยังได้รับปัจจัยบวกจากการกระตุ้นเศรษฐกิจของทางการจีน)
ปัจจัยที่นักลงทุนต้องติดตาม
ตลาดหุ้นจีนเริ่มส่งสัญญาณการฟื้นตัว โดยในช่วง 3 เดือนที่ผ่านมา (31/3/2022-28/6/2022) ดัชนีมีการปรับตัวเพิ่มขึ้น +4.48% หลังจากการปรับฐานของดัชนี CSI 300 ตั้งแต่ช่วงต้นปี 2021 ที่ผ่านมา
จีนถือเป็นประเทศที่มีอัตราเงินเฟ้ออยู่ในระดับต่ำเพียง 2.1% ขณะที่อัตราเงินเฟ้อของสหรัฐฯอยู่ที่ 8.6% ทำให้จีนมีแนวโน้มที่จะดำเนินนโยบายกระตุ้นเศรษฐกิจเพื่อเร่งการเติบโต และส่งผลบวกต่อบริษัทที่พึ่งการบริโภคภายในประเทศโดยเฉพาะหุ้นของบริษัทในดัชนี CSI300
ติดตามเรื่องการควบคุมการผูกขาดของทางการจีน ซึ่งหากนักลงทุนมีการกระจุกตัวของพอร์ตการลงทุนเพียงหุ้นกลุ่มใดกลุ่มหนึ่งอาจส่งผลต่อความเสี่ยงของหุ้นรายตัวที่อาจเผชิญการจัดระเบียบจากทางการจีนได้ แต่การลงทุนผ่าน ETF จะช่วยกระจายการลงทุนไปในหลายกลุ่มธุรกิจ และมีสัดส่วนการลงทุนต่อหุ้นรายตัวไม่มากนัก จึงช่วยลดความเสี่ยงที่อาจเกิดขึ้นกับหุ้นรายตัวได้
Investor Tip:
China AMC CSI 300 Index ETF – ออกโดย China Asset management (Hong Kong) Limited จดทะเบียนซื้อขายที่ Hong Kong Stock Exchange (ในฮ่องกง) Ticker Code ในการซื้อขายว่า “3188 HK” นักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 200)
Source:KS Offshore Investment ,Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
#KSecurities #KS  #หุ้นต่างประเทศ #China
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp